section_heading: Značaj Tucinog rada
paragraph_text: Pored sviranja, skladanja, dirigiranja, aranžiranja i producentskog rada, Antun Nikolić Tuca se bavio i prikupljanjem glazbene baštine sjeveroistočne Hrvatske. Ono što je u 19. stoljeću započeo Franjo Kuhač, u 20. nastavio Julije Njikoš i Branko Mihaljević, na svoj način na prijelazu iz 20. u 21. stoljeće nastavio je Antun Nikolić Tuca. Osim etnografskog rada na prikupljanju i očuvanju folklorne baštine, Nikolić je kao dugogodišnji glazbeni urednik Radio Osijeka (1969. – 2005.) iskoristio svoju poziciju i snimio veliki broj izvornih folklornih motiva, a na svojim mnogobrojnim radijskim i televizijskim nastupima promovirao je narodne pjesme, kola i plesove s područja Slavonije, Baranje i Srijema. Među nastupima ističe se solo nastup na koncertu 100 najboljih hrvatskih tamburaša pod nazivom Šokačka rapsodija, koji je zbog broja izvođača uvršten u Guinnessovu knjigu rekorda. U hrvatskoj bazi autora nalazi se registrirano 235 njegovih autorskih djela,ZAMP baza autora, pristupljeno 7. listopada 2015. a u fonoteci Radio Osijeka nalazi se oko pet stotina glazbenih brojeva koji su potpisani imenom Antuna Nikolića Tuce.Antun Nikolić-Tuca - zlatna plaketa Status povodom 50 godina umjetničkog rada, pristupljeno 9. listopada 2015.